– Пачынаецца з чысціні нашых вачэй. На адны і тыя ж рэчы можна глядзець па-рознаму: з радасцю ці з зайздрасцю, з удзячнасцю ці са скаргай, з захапленнем ці з пажадлівасцю і гэтак далей. Менавіта ад чысціні нашага позірку залежыць нашае ўспрыманне свету і чысціня нашых думак. Калі мы з любоўю глядзім на свет і на іншага чалавека, у нас не ўзнікае жадання, каб яму пашкодзіць. Мы павінны ва ўсім стварэнні бачыць Бога і памятаць пра Яго бязмежную любоў да нас, і тады будзе менш спакус, каб чыніць зло.